S-1819/2023

Mál þetta, sem dómtekið var 31. ágúst 2023, höfðaði lögreglustjórinn á höfuðborgarsvæðinu með ákæru 4. júlí 2023, á hendur J-kk-þgf E-kk-þgf G-kk-þgf, kt. 000000- 0000, [...]; fyrir umferðarlagabrot með því að hafa, þriðjudaginn 11. apríl 2023, ekið bifreiðinni 00- 000 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist kókaín 90 ng/ml og tetrahýdrókannabínól 9,0 ng/ml) um Túnhvamm í Hafnarfirði, þarsem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þá er þess krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

I.

Ákærði mætti við þingfestingu málsins þann 31. ágúst 2023 og játaði brot sitt án undandráttar. Var því farið með málið að hætti 164. gr. laga nr. 88/2008 um meðferð sakamála og málið dómtekið án frekari sönnunarfærslu eftir að sækjandi og verjandi ákærða höfðu tjáð sig stuttlega um lagaatriði máls og ákvörðun viðurlaga. Ákærði krefst þess aðallega að sér verði ekki gerð refsing en til vara vægustu refsingar sem lög leyfa. Þá gerir verjandi ákærða kröfu um hæfilega þóknun sér til handa sem greiðist úr ríkissjóði.

Með skýlausri játningu ákærða fyrir dómi, sem samrýmist rannsóknargögnum máls, er sannað að hann hafi gerst sekur um þá háttsemi sem honum er gefið að sök í ákæru og þar er réttilega heimfærð til refsiákvæða.

Ákærði er fæddur árið [...]. Samkvæmt framlögðu sakavottorði gekkst ákærði 11. janúar 2019 undir sektargerð hjá lögreglustjóra fyrir akstur undir áhrifum ávana- og fíkniefna ásamt öðrum brotum og varð gerð 219.000 króna sekt, auk sviptingar ökuréttar í tólf mánuði frá 11. janúar 2019. Þá gekkst ákærði undir sektargerð hjá lögreglustjóra 11. júní 2021 og varð gerð 300.000 króna sekt auk sviptingar ökuréttar í þrjú ár frá 11. júní 2021 fyrir akstur undir áhrifum ávana- og fíkniefna. Loks var ákærði með dómi Héraðsdóms Reykjaness dæmdur í 30 daga fangelsi og gerð 120.000 króna sekt auk sviptingar ökuréttar ævilangt frá þeim degi að telja fyrir akstur sviptur ökurétti og jafnframt undir áhrifum ávana- og fíkniefna.

Ákærði framdi það brot sem hann er nú sakfelldur fyrir í máli þessu áður en fyrrgreindur dómur var kveðinn upp og ber því að dæma honum hegningarauka við þann dóm, sbr. 78. gr. almennra hegningarlaga nr. 19/1940. Við ákvörðun refsingar nú verður samkvæmt framangreindu við það að miða að ákærði sé nú í fjórða sinn gerð refsing fyrir akstur undir áhrifum ávana- og fíkniefna og í annað sinn fyrir akstur sviptur ökuréttindum. Með hliðsjón af framangreindu, atvikum máls og dómvenju í málum af þessu tagi þykir refsing ákærða hæfilega ákveðin fangelsi í 15 daga. Enn fremur er áréttuð ævilöng svipting ökuréttar ákærða. Ekki þykja efni til að skilorðsbinda refsingu ákærða. Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað, alls 369.136 krónur. Um er að ræða útlagðan sakarkostnað samkvæmt yfirliti ákæruvaldsins 158.212 krónur og þóknun skipaðs verjanda ákærða fyrir dómi, Á-kk-ef Ó-kk-ef lögmanns sem þykir hæfilega ákveðin með hliðsjón af eðli og umfangi málsins og að teknu tilliti til tímaskýrslu verjanda 210.924 krónur að meðtöldum virðisaukaskatti. Af hálfu ákæruvalds fór A-kvk-nf Ý-kvk-nf S-kvk-nf saksóknarfulltrúi með málið.

A-kvk-nf B-kvk-nf, aðstoðarmaður dómara kveður upp dóm þennan.

Dómsorð :

Ákærði, J-kk-nf Ö-kk-nf G-kk-nf, sæti fangelsi í 1 5 daga.

Áréttuð er ævilöng svipting ökuréttar ákærða frá birtingu dóms að telja.

Ákærði greiði 369.136 krónur í sakarkostnað, þar með talda 210.924 krónu þóknun Á-kk-ef Ó-kk-ef verjanda síns.

A-kvk-nf B-kvk-nf